Muzeo de Holokaŭsto de Ilinojso kaj Eduka Centro

La Muzeo de Holokaŭsto de Ilinojso kaj Eduka Centro () estas la ĉefranga holokaŭsta monumento kaj eduka centro (instruejo) en la Mezokcidenta Usono. 

La muzeo estas dediĉita al la memoro de la viktimoj de la holokaŭsto kaj la batalo kontraŭ malamo, antaŭjuĝo kaj indiferenteco . Ĝi plenumas sian mision per ekspozicioj, same kiel edukaj programoj kaj agadoj, kiuj helpas batali por homaj rajtoj kaj kondamni genocidon . 

La muzeo situas en Skokie, antaŭurbo de Ĉikago kiu havas grandan judan komunumon. En tiu ĉi antaŭurbo, novnazia grupo provis fari marŝon en 1977 kaj 1978 Attempted Nazi March of 1977 and 1978 in Skokie, Digitized Document Collection of Skokie Public Library. La muzeo enhavas plurcent ekspoziciaĵojn pri la holokaŭsto kaj proksimume  filmatestaĵojn de pluvivantoj de la holokaŭsto kaj aliaj genocidoj. La komenca kosto estis 45 milionoj USD. La muzea areo etendiĝas sur  kvadrataj metroj. 

 Priskribo 
maldekstre|eta|La Muzeo de Holokaŭsto de Ilinojso kaj Eduka Centro (Foto de 2009).
Organizaĵo nomita Holocaust Memorial Foundation of Illinois, kiu kontrolas la fundamenton, establis la unuan malgrandan muzeon en 1981, en respondo al la intenco de la novnazia grupo organizi marŝado tra Skokie, kie multaj holokaŭstotransvivantoj vivis. 

La 19-an de April, 2009, la nova, multe pli granda muzeo estis ceremonie malfermita en la ĉeesto de iama usona prezidanto Bill Clinton kaj kun honora gasto Elie Wiesel. Barack Obama, usona prezidento, kaj Ŝimon Peres, israela prezidanto, partoprenis en la solenaĵoj per videomesaĝoj .

Post la pafado, kiu okazis la 10-an de junio 2009 en la Usona Holokaŭsta Memora Muzeo en Vaŝingtono, sekurecaj postuloj estis plifortigitaj ankaŭ ĉe la muzeo en Skokie .

En la instalaĵo laboras volontuloj de la organizaĵoj Aktion Sühnezeichen Peace Services (Aktion Sühnezeichen Friedensdienste) kaj la Aŭstria Memorservo (ekde 2009).

 Konstruaĵo 
maldekstre|eta|Halo de Memoro.
La konstruaĵo estis dezajnita fare de arkitekto Stanley Tigerman. Yitzchak Mais, iama direktoro de la Jad Vaŝem, kunlaboris kun li pri la dezajno de la internoj kaj la konstanta ekspozicio. La konstanta holokaŭsta ekspozicio okupas la teretaĝon, sed ekzistas ankaŭ aŭditorio, la ĉefa enirejo kun akceptejo kaj informejo, vestejo, suvenirbutiko kaj biblioteko. En la supra etaĝo estas Memorsalono, artgalerio, la supra parto de la aŭditorio kaj oficejoj, kaj en la kelo estas prelegĉambroj, ekspozicio por infanoj, ekspozicio dediĉita al la historio de la muzeo kaj konferencsalono.

La fronto de la konstruaĵo estas dividita en du partojn. La nigra parto enhavas la enirpordon kaj la blanka parto enhavas la elirpordon. Du spacaj strukturoj similaj al penetritaj torĉoj estis metitaj antaŭ la konstruaĵo. La muzeo estas alirita per mallarĝa strateto kun malgranda parkejo sur sia nordorienta flanko. La konstruaĵo estas apartigita de Interstate 94 per arb-liniita deklivo.

 Referencoj 

 Vidu ankaŭ 

 Instituto Spertus de Judaj Studoj: Juda eduka kaj kultura centro en Ĉikago

 Eksteraj ligiloj 

 Muzeo de Holokaŭsto de Ilinojso kaj Eduka Centro

Kategorio:Muzea edukado
Kategorio:Muzeoj en Usono
Kategorio:Muzeoj pri Holokaŭsto
Kategorio:Judaj muzeoj
Kategorio:Ĉikago